Document ID: 31993D0536

KOMISSION PÄÄTÖS,
tehty 4 päivänä lokakuuta 1993,
asetuksesta (ETY) N:o 685/69 ja voin tai kerman yksityiselle varastoinnille annettavan tuen vahvistamisesta (93/536/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon voin ja kerman markkinoiden interventiotoimenpiteiden soveltamista koskevista yksityiskohtaisista säännöistä 14 päivänä huhtikuuta 1969 annetun komission asetuksen (ETY) N:o 685/69(1), sellaisena kuin se on viimeksi muutettuna asetuksella (ETY) N:o 1756/93(2), ja erityisesti sen 29 artiklan ensimmäisen alakohdan,
sekä katsoo, että
asetuksen (ETY) N:o 685/69 29 artiklassa säädetään, että siinä tapauksessa että voin kansallisessa valuutassa ilmaistua interventio-ostohintaa muutetaan, yksityiselle varastoinnille annettavaa tukea vähennetään tai lisätään sen mukaisesti; komissio voi kuitenkin, markkinatilanteen niin vaatiessa, poiketa tästä säännöstä maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(3), sellaisena kuin se on viimeksi muutettuna asetuksella (ETY) N:o 2071/92(4) 30 artiklassa säädetyn menettelyn mukaisesti; 1 päivänä tammikuuta 1993 voimaan tullut uusi maatalouden rahajärjestelmä aiheuttaa useita muutoksia maatalouden muuntokurssiin, ja aiheuttaa näin moniselitteisyyksiä 1 päivänä heinäkuuta 1993 tehdyn interventio-ostohinnan muutoksesta johtuvaan korvauksen laskemiseen,
voin interventiohinnan alentaminen huomioon ottaen markkinatilanne edellyttää, että kaikkia maatalouden muuntokurssin muutoksia ei huomioida ja että korvaus lasketaan 90 prosentin perusteella interventiohinnasta, ja
maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa,
ON TEHNYT TÄMÄN PÄÄTÖKSEN:
1 artikla
Asetuksen (ETY) N:o 685/69 29 artiklassa tarkoitettu korvaus on yhtä suuri kuin erotus välillä 90 prosenttia 30 päivänä kesäkuuta 1993 voimassa olevasta kansallisessa valuutassa ilmaistusta interventiohinnasta ja 90 prosenttia 1 päivänä heinäkuuta 1993 voimassa olevasta vastaavasta hinnasta.
Ainoastaan sellaiseen voihin, jonka sopimuksen alaisen varastointiajan ensimmäinen päivä on ennen 1 päivää heinäkuuta 1993, ja joka on vielä varastossa kyseisenä päivänä, voidaan soveltaa edellisessä alakohdassa tarkoitettua korvausta.
2 artikla
Tämä päätös on osoitettu kaikille jäsenvaltioille.
Tehty Brysselissä 4 päivänä lokakuuta 1993.

Labels: 12
17
6
15